b'\n_START_ARTICLE_\nMarko Bite\xc5\xbenik\n_START_SECTION_\n\xc5\xbdivljenjepis\n_START_PARAGRAPH_\nMarko Bite\xc5\xbenik se je rodil leta 1958 v Gorici in se kot otrok z dru\xc5\xbeino preselil na Tr\xc5\xbea\xc5\xa1ko. Maturiral je na Znanstvenem liceju \xe2\x80\x9cFrance Pre\xc5\xa1eren\xe2\x80\x9d ter nato diplomiral iz violine na Glasbenem konservatoriju \xe2\x80\x9cGiuseppe Tartini\xe2\x80\x9c v Trstu in iz viole na Akademiji za glasbo v Ljubljani. Pou\xc4\x8deval je violino in violo na Glasbeni matici v Trstu, violo tudi na Srednji glasbeni \xc5\xa1oli v Ljubljani. Bil je \xc4\x8dlan Orkestra Slovenske filharmonije v Ljubljani in ve\xc4\x8d let violist v Godalnem kvartetu Glasbene matice. Vedno se je zanimal za likovno umetnost, v zadnjih letih se je v risanju in slikarstvu tudi preizkusil in obiskoval \xc5\xa1tudijski atelje akademske slikarke Nu\xc5\xa1e Lapajne v Ljubljani.'